Paraplystokke | Støtte På Din Spadseretur Og Sikrer Dig Mod Regn
En paraplystok er en stok og paraply i ét. Vi har udvalgt en meget elegant paraplystok fra det tyske firma Gastrock-Sauer, som har over 100 års erfaring med at fremstille stokke. En paraplystok har typisk et håndtag lavet af metal, træ eller forskellige kunststofmaterialer, som er behagelige at holde på (f.eks. 'supersoft grip'). Den stok, vi har udvalgt, har et forkromet acetathåndtag, som aldrig bliver koldt at røre ved.
Andre typer af gangstokke
Se her det samlede udvalg fra Gastrock-Sauer, som udover paraplystokken også omfatter klassiske træstokke, foldbare stokke, stokke med ergonomisk håndtag samt stokke lavet af letvægtsmaterialer.
Stokke med indbygget parably
Hvad er forskellen på en almindelig stok og en paraplystok?
En paraplystoks første formål er at yde sin ejer støtte og aflastning. Et andet formål er at yde ejeren beskyttelse mod vejrliget - og et tredje formål: At skjule, at der er tale om et hjælpemiddel.
En del gangbesværede personer har gennem tiderne ønsket at skjule deres handicap ved at bruge en paraply som støtte, dette har siden hen (især i Tyskland) udviklet sig til egentlige paraplystokke, som kan bruges til alle tre formål: At yde gangstøtte/aflastning, holde ejeren tør under bygevejr samt mindske stigmaet ved at have en funktionsnedsættelse, der nødvendiggør brug af et hjælpemiddel.
Paraplystokke er ofte affjedret
Typisk er en paraplystok godt affjedret med en solid gummidup i enden - i modsætning til de gængse paraplyer, som ender i en metalspids. Bruger du en paraplystok på spadsereturen, får du en mere behagelig gang, da stødene fra paraplyens møde med jorden ikke forplanter sig på samme måde op gennem din hånd, arm og skulder, som hvis du f.eks. bruger en almindelig paraply som gangstøtte.
Andre spadserestokke med særlige funktioner
Der findes flere typer af gangstokke, som yder sin ejer flere funktioner på én gang: De mest kendte er stokke med sæder ('siddestokke'), som kan give sin ejer mulighed for at tage et hurtigt hvil under en spadseretur, hvis kræfterne slipper op. Vi har valgt et meget flot og solidt eksemplar af slagsen fra Gastrock-Sauer, som er særligt velegnet til f.eks. en vandretur i terrænet: Siddestokken 'Praktus Eksklusiv', som har et Derby-greb i bøgetræ og et sæde i skind og kraftigt denimstof.
Andre stokke
Se her det samlede udvalg fra Gastrock-Sauer, som udover paraplystokkene også omfatter klassiske træstokke, foldbare stokke, stokke med ergonomisk håndtag samt stokke lavet af letvægtsmaterialer.
Mangler du vejledning til korrekt stokkehøjde eller højdeindstilling af din nuværende stok, så bør du læse her: Vejledning i at indstille din stok i den korrekte højde.